Paco Salom rep el jove karateka Mario Mahiques
20 de juliol de 2017

Carcaixent

L'alcalde de Carcaixent, Paco Salom, i el regidor d'Esports, Vicent Albelda, van rebre ahir el jove karateka carcaixentí Mario Mahiques del Club Esportiu Kotki pels bons resultats que ha obtingut esta temporada: Campió de Katas i 2n en Kumite en l'Open internacional de Lucerna (Suïssa); 3r classificat en el Campionat del Món celebrat a Budapest (Hongria) i campió nacional de Katas i Kumite. Mario Mahiques, que va estar acompanyat per tota la seua família i amics, va explicar com havia sigut la seua experiència en estes competicions d'alt nivell i quines són les rutines d'entrenament que sol seguir.